ایمزون کینڈل

ایمزون کینڈل  مشہور آن لائن کتاب فروش ادارے ایموون کی تیار کردہ برقی کتاب ہے۔ ایمزون کینڈل، اپنے صارفین کو بذریعہ وائے فائے ڈاؤنلوڈنگ، براؤز، رسائل، اخبارات اور ديگر برقی مواد مہیا کرتی ہے۔ 

کنڈل برقی کتابیں پڑھنے کا ایک زبردست اور بے مثال آلہ ہے۔یہ ایک ایسا آلہ ہے جس پر آپ گھنٹوں کتابیں پڑھتے رہیں آپ کی آنکھ پر کوئی فرق نہیں پڑے گا، اس لیے کہ اسے صرف کتابیں پڑھنے کے لیے ہی بنایا گیا ہے اور بعض کتابیں سن بھی سکتے ہیں،اس کا وزن بھی زیادہ نہیں ہوتا جس کی بنا پر آپ اسے دستی کتاب کی طرح استعمال کرسکتے ہیں، برخلاف لیپ ٹاپ، کمپیوٹر اور آئی پیڈ کے کیوں کہ ان آلات پر مستقل کتابیں پڑھنے سے آپ کی آنکھیں متاثر ہوسکتی ہیں اور دیگر سہولیات بھی مفقود ہیں۔

کنڈل پر مفت اور قیمتا دونوں طرح کی تقریبا تمام مشہور زبانوں میں کتابیں دستیاب ہیں،مزے کی بات یہ ہے کہ آپ اپنے پاس پی ڈی ایف فائل وغیرہ میں موجود کتابیں بھی اس میں بھیج کر پڑھ سکتے ہیں، ساتھ ہی ساتھ جس لفظ کا مفہوم سمجھنا ہو،اس پر کلک کرکے لغت میں اس کا معنی، وکی پیڈیا میں موجود اس کی تفصیل اور ٹرانسلیٹر سے اس کا لفظی ترجمہ بھی دیکھ سکتے ہیں،کنڈل کی ایک خوبی یہ بھی ہے کہ دھوپ اور اندھیرے میں بھی اس سے استفادہ جاری رہتا ہے۔

کنڈل کی فائل 

کنڈل کی کتابیں موبی (MOBI) فائل میں ہوتی ہیں، لیکن پی ڈی ایف اور ڈوک فائل بھی اس پر پڑھی جاسکتی ہے ـ اردو کی کتابیں کنڈل پر نہ کے برابر ہیں جس کی بنا پر اردو پڑھنے والے زیادہ تر پی ڈی ایف فائلیں کنڈل پر سینڈ کرکے پڑھتے ہیں، اسی طرح اردو لغت کنڈل پر نہ ہونے کی بناپر اردو الفاظ کا مفہوم سمجھنے کےلیے الگ ڈکشنری کا سہارا لینا پڑتا ہے۔

مزید دیکھیے 
 ایمزون کمپنی

حوالہ جات 

ایمیزون (کمپنی)
کامنز زمرہ جس کا ربط ویکی ڈیٹا پر ہے
2007ء میں متعارف مصنوعات
ویکی ڈیٹا سے مطابقت رکھنے والی مختصر تفصیل